Qezaya Meramî ya Konya de 30ê temmuze de Mehmet  Altunî keyeyê kurdî ra Yaşar Dedeogullari (65), Serape Dedeogullari (36), Serpîle Dedeogullari (32), Sîbele Dedeogullari (30), Îpeke Dedeogullari (57), Metîn Dedeogullari (45) û Bariş Dedeogullari (35) qetil kerdbî û dima ra keyeyê înan dabi adirî ver û remabi.
Kiştox Altuno ke 6 rojî yo vînîbîyaye yo ewro erazî de ame tepiştene. Goreyê eşkerayîya Serdozgerîya Komare ya Konya kiştox erazîya taxa Uçpinarlarî ya qezaya Bozkirî de cayo ke xo nimitêne de ame tepiştene.
Vizêr zî 14 kesê ke rîyê qirkerdişî ra ameybî destbenkderdene înan ra 10 kesî ameybî tepiştene ke mîyanê înan de cinî, dayîke, pî û birayê kiştoxî Altunî zî estê.
Hetê bînî ra avûkatê keyeyê Dedeogullarî Abdurrahman Karabulutî da pêhesnayene ke qirkerdiş grûba Whatsappî de ameyo plankerdene. Karabulutî hesabê xo yê Twîtterî ra na eşkerayîye daye: ''Vejîya werte ke kiştox têna nêyo, badê hêrişê 12ê gulane ke vera keyeyê Dedeogullari ame kerdene keyeyê hêrişkarî grûba Whatsappî naye ro û girkerdiş organîze kerd.''
